Baracs Község Önkormányzata Képviselő-testülete 60/2025. (III.13.) határozata melléklete

**Baracsi Népjóléti Intézmény**

**intézményvezetői pályázati felhívás**

Baracs Község Önkormányzat Képviselő-testülete az alábbiak szerint pályázatot hirdet a Baracsi Népjóléti Intézmény intézményvezető beosztásának ellátására az alábbiak szerint:

**A közalkalmazotti jogviszony időtartama:** határozatlan idejű közalkalmazotti jogviszony

**A vezetői megbízás:** határozott idejű, 5 évre szóló (2025. május 1. - 2029. április 30.)

**A meghirdetett állás:** intézményvezető, magasabb vezető

**Az állás betöltésének időpontja:** 2025. május 1.

**Foglalkoztatás jellege:** Teljes munkaidő

**A munkavégzés helye:** Baracsi Népjóléti Intézmény

Fejér megye, 2427 Baracs, Kossuth u. 11.

Baracs Faluház, Sportcsarnok

Fejér megye, 2427 Baracs Szabadság tér 8.

Közösségi Ház

Fejér megye, 2427 Baracs Ady Endre utca 88.

**A beosztáshoz tartozó, illetve a vezetői megbízással járó lényeges feladatok:**

Az intézményvezető feladata a Baracsi Népjóléti Intézmény irányítása, szakszerű és törvényes működésének megszervezése, alapdokumentumok elkészítése, az intézmény gazdálkodásával kapcsolatos feladatokat ellátó Baracsi Polgármesteri Hivatallal való folyamatos együttműködés. Feladata a család- és gyermekjóléti szolgáltatásokkal, szociális alapellátásokkal, személyes gondoskodást nyújtó szociális intézménnyel kapcsolatos feladatok ellátása, irányítása, Baracs lakosságának közművelődési tevékenységének biztosítása, népművelése, rendezvények, programok, ünnepségek előkészítésének, megszervezésének irányítása, az önkormányzati intézmények takarításának irányítása. Munkáltatói, vezetői jogkörök gyakorlása, kapcsolattartás a fenntartó önkormányzattal, egyéb intézményekkel, az intézményi költségvetés betartása.

**Jogállás, bérezés és juttatások:**

A jogállásra, a bérezés megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.), a Kjt.-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet rendelkezései, valamint a kulturális tevékenységet végző közalkalmazottakról szóló 475/2020 (X.30.) Korm.rendelet rendelkezési, illetve Baracs Község Önkormányzata Cafetéria Szabályzata az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* felsőfokú képesítés,
* a család- és gyermekjóléti szolgálattal kapcsolatosan **a személyes gondoskodást nyújtó gyermekjóléti, gyermekvédelmi intézmények, valamint a személyek szakmai feladatairól és működésük feltételeiről a 15/1998.(IV.30.) NM rendelet 2. számú mellékletében foglaltak**,
* a személyes gondoskodást nyújtó szociális intézmények **tekintetében a személyes gondoskodást nyújtó szociális intézmények szakmai feladatairól szóló 1/2000. (I.7.) SzCsM. rendelet 3. számú mellékletében az intézményvezetőkre vonatkozó előírásokban foglaltak**, valamint
* a közművelődés vonatkozásában **a kulturális tevékenységet végző közalkalmazottakról szóló 475/2020. (X.30.) Korm. rendelet 6. §-ában foglaltak** szerinti képesítés.

**A pályázat részeként benyújtandó iratok, igazolások:**

1. Fényképes szakmai önéletrajz,
2. arról szóló nyilatkozat, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul
3. az intézmény vezetésére vonatkozó program a szakmai helyzetelemzésre épülő fejlesztési elképzelései,
4. iskolai végzettséget, szakvizsgát tanúsító okiratok másolata,
5. közalkalmazotti jogviszony létesítése esetén 90 napnál nem régebbi hatósági bizonyítvány, amely igazolja a büntetlen előéletet és hogy nem áll a foglalkozás gyakorlásától eltiltás hatálya alatt,
6. nyilatkozat, hogy hozzájárul a jogszabályban meghatározott véleményezők részére pályázata tartalmának megismeréséhez,
7. nyilatkozat, hogy a vagyonnyilatkozat-tételt vállalja,
8. amennyiben pályázatának zárt ülés keretében történő tárgyalását kéri, erre irányuló írásbeli nyilatkozat.

**A pályázat elbírálásánál előnyt jelent:**

1. legalább 5 év közművelődési, vagy gyermekjóléti szolgálattal kapcsolatos, vagy személyes gondoskodást nyújtó szociális intézményben szerzett vezetői tapasztalat
2. helyismeret

**A pályázat benyújtásának határideje:** 2025. április 10.

A pályázati kiírással kapcsolatosan további információt Várai Róbert, Baracs Község Önkormányzata polgármestere nyújt, a 06/25/521-010 telefonszámon.

**A pályázatok benyújtásának módja:**

1. Postai úton, a pályázatnak a Baracs Község Önkormányzat címére történő megküldésével (2427 Baracs, Táncsics utca 27.). Kérjük a borítékon feltüntetni a beosztás megnevezését: Baracsi Népjóléti Intézmény Intézményvezető.
2. Személyesen: Várai Róbert polgármester, Fejér Vármegye, 2427 Baracs Táncsics utca 27.

**A pályázat elbírálásának módja, rendje:**

A pályázót a pályázati határidő lejártát követő 10 napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság véleményét mérlegelve a pályázati határidő lejártát követőelső ülésén dönt a közalkalmazotti jogviszony létesítéséről, illetve a vezetői megbízásról. A pályázók az eredményről az elbírálást követően értesítést kapnak. A képviselő-testület fenntartja magának a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:** 2025. április 30.

**A pályázati kiírás további közzétételének helye, ideje:**

1. Baracs Község Önkormányzata honlapján: [www.baracs.hu](http://www.baracs.hu)
2. Baracs Polgármesteri Hivatal helyben szokásos módon (hirdetőtáblán történő kifüggesztés)